ועדת הכנסת, כנסת 15, פרוטוקול מספר 66, 2000-02-16 09:30

סאלח טריף: בוקר טוב, אני מתכבד לפתוח את ישיבת הוועדה.

סאלח טריף: העניין של הייצוג ההולם של סיעת "האיחוד הלאומי – ישראל ביתנו" הונח על שולחננו לפני כעשרה ימים.

סאלח טריף: התחלתי לברר את העניין כדי לנסות וליצור הסכמות, כמו שנהוג כאשר מכוננים כנסת, כאשר עושים הכל בהסכמות ולא בהצבעות, במיוחד בנושא של שיתוף סיעות בכל הוועדות וכן הלאה.

סאלח טריף: הקושי הגדול נוצר מכיוון שאנחנו כבר כשנה מאז כינון הכנסת החמש-עשרה.

סאלח טריף: חברים מכל הסיעות תפסו את מקומם בוועדות השונות, ועד כמה שאני מכיר את החיים בכנסת, אני יודע שקשה מאוד להזיז מישהו ממאחז כלשהו שהוא "כבש".

סאלח טריף: קשה עכשיו להוציא חברים מסוימים או לבקש מהם להתפטר.

סאלח טריף: לכן נשאלת השאלה מה אנחנו יכולים לעשות במצב הזה.

סאלח טריף: יש דברים שכן אפשר לעשות ויש דברים שאי אפשר לעשות.

סאלח טריף: אני רוצה להתחיל בבקשה של הסיעה החדשה לייצוג בוועדות, שזה קטע אומנם לא פשוט, אבל יותר קל מהבקשות האחרות של הסיעה.

סאלח טריף: לפי הנתונים שקיבלתי, לסיעת "האיחוד הלאומי – ישראל ביתנו" אין ייצוג בארבע הוועדות היוקרתיות – חוץ וביטחון, כספים, חוקה, חוק ומשפט וועדת הפנים.

סאלח טריף: בכל יתר הוועדות יש להם ייצוג הולם ואין שם בעיה.

סאלח טריף: הבעיה שלנו היא איך לתת להם ייצוג בארבע הוועדות שציינתי.

סאלח טריף: המאבק הקשה והתמידי בוועדת הכספים, לא מאפשר לקואליציה אפשרויות תמרון, במיוחד כאשר היא נתנה לסיעת יהדות התורה שני מקומות על חשבונה ועוד מקום אחד שהיה לה לפי הדין, כלומר לסיעה זו יש שלושה מקומות.

משה גפני: היה מגיע לנו ראשות ועדה ולא קיבלנו.

סאלח טריף: בגלל העובדה הזאת קשה מאוד לקואליציה לעשות שם דברים.

סאלח טריף: בוועדת החוץ והביטחון המצב יותר קל, משום שחבר הכנסת רחבעם זאבי נמצא שם כבר על התקן של ש"ס.

סאלח טריף: בוועדת החוקה ובוועדת הפנים חייבים למצוא פתרון.

סאלח טריף: שוחחתי עם חבר הכנסת אופיר פינס-פז ועם השר רמון והיה לנו קושי רב למצוא פתרונות לכל הדברים.

סאלח טריף: שוחחתי עם חבר הכנסת ראובן ריבלין וגם לו לא היה פתרון.

סאלח טריף: אני לא יודע מי הנפשות הפועלות בכל הוועדות הללו, אבל אני סבור שהדבר הכי טוב שצריך לעשות הוא שייכנסו חברים מהסיעה הזאת במקום חברים אחרים בוועדות האלה או על תקן של ארבע הסיעות הגדולות.

סאלח טריף: כמו שנתנו ליהדות התורה מקומות, אפשר עתה להחליף.

סאלח טריף: יש שיקולים קואליציוניים שונים שמשום מה נותנים העדפה ליהדות התורה.

משה גפני: אני לא רוצה להתערב, בגלל שהנושא לא נוגע אלינו בכלל.

משה גפני: אבל אף אחד לא ישב פה בוועדה ואמר שנכנסנו לקואליציה ולא לקחנו שר, ולא סגן שר ואפילו לא ראשות ועדה, דבר שהיה מגיע לנו על פי גודלנו בכנסת.

משה גפני: מדוע לא שאלת, אדוני יושב ראש ועדת הכנסת, מדוע יהדות התורה לא קיבלה ראשות ועדה ואילו אחרים כן?

סאלח טריף: איך זה שקיבלתם שני סגני יושב ראש?

משה גפני: לא מדברים על מה לא לקחנו, אלא רק על מה לקחנו.

צבי הנדל: כולם מרגישים מקופחים, ואם אני אדבר בכיוון הזה, גם אחרים יגידו שהם מקופחים.

צבי הנדל: לכן אני לא רוצה להיכנס לנישה הזאת.

צבי הנדל: הסיעה שלי קיימה ישיבות עם השר רמון, חבר הכנסת אופיר פינס-פז, יושב ראש האופוזיציה ראובן ריבלין, עם יושב ראש הכנסת ועם יושב ראש הוועדה.

צבי הנדל: יצא שבכל ההתנהלות הזאת של הפריסה בוועדות והתפקידים השונים בכנסת, נתקלנו בזלזול צורם.

צבי הנדל: ברוך השם הצלחנו להתאחד, מאחר שגם העלייה חשובה וגם ההתיישבות חשובה, והיום אנחנו סיעה בת שבעה חברי כנסת.

צבי הנדל: אנחנו לא צריכים טובות מאף אחד.

צבי הנדל: גם אם צריך לעשות פריש-מיש בכנסת על דעת מה שנאמר על ידי השר המקשר ויושב ראש הכנסת ועל ידי היועץ המשפטי.

צבי הנדל: אפילו אני, שנכנסתי מאוחר לכנסת, עוד הספקתי לשמוע בכמה ישיבות את האמירות האלה.

צבי הנדל: כלומר, בקטע הזה אף אחד לא מוותר ולא עושה טובה לאף אחד.

צבי הנדל: במכתב ששלח אליכם חבר הכנסת בני אלון יש את הדרישות המינימליות ההכרחיות, בלי טובה של אף אחד, אלא בדין, על פי יושר, לפי הגודל היחסי של הסיעה בכנסת.

צבי הנדל: לא יכולנו להתאחד לפני שהיתה ועדת הכנסת, מטעמים מובנים, כי אם אין ועדת כנסת, אי אפשר להתאחד.

צבי הנדל: את הרכב הוועדות ואת חלוקת התפקידים קבעו לפני שהוקמה ועדת הכנסת.

צבי הנדל: לכן, זה לא הצליח לנו.

צבי הנדל: לאחר שהוקמה ועדת הכנסת והבנו איפה אנחנו עומדים, החלטנו להתאחד.

צבי הנדל: היה לנו את העניין של התפלגות מחרות, היתה בוררות וזה נגמר.

צבי הנדל: זה לא דבר שנולד היום.

צבי הנדל: כולם ידעו שזה התהליך שהולך לקרות.

צבי הנדל: המכתב של חבר הכנסת בני אלון הונח על שולחנכם לא לפני שבוע ולא לפני עשרה ימים, אלא לפני 16 יום.

אופיר פינס-פז: אני רואה את המכתב הזה היום בפעם הראשונה.

צבי הנדל: נכון, כי המכתב הזה הופנה ליושב ראש הוועדה וליושב ראש הכנסת.

צבי הנדל: את כל מה שכתוב במכתב, אנחנו חייבים לקבל.

צבי הנדל: אם יש בעיה עם סעיף כזה או אחר, צריך לשבת ולדבר ולא לרוץ במסדרונות ושיושב ראש הסיעה שלנו בני אלון, יצטרך לרוץ אחרי מאן דהו.

צבי הנדל: יכול להיות שנשמע שיש בעיה בלתי סבירה ושאי אפשר לפטר סגן יושב ראש כנסת וכי אותו אחד צריך להתפטר וכו', אזי אנחנו רוצים לפחות עוד שני חברי ועדה בוועדות החשובות, מלבד מה שמגיע לנו.

צבי הנדל: כלומר, לא יכול להיות שאת האחד פיצו על זה שהוא לא שר ואת האחר פיצו על דבר אחר, ואילו אנחנו נהיה מקופחים.

צבי הנדל: אנחנו, אידיאולוגית, לא רוצים ללכת לבג"ץ.

צבי הנדל: אנחנו לא מעונינים שבג"ץ יתערב בהתנהלות של הכנסת.

אופיר פינס-פז: אבל, דיר-באלק.

ראובן ריבלין: אבל בזוכרם את שקרה לדודה צ'טרלי, יצאה כיפה אדומה מלאה תקוות אל היער.

צבי הנדל: לא יעלה על הדעת, שאנחנו, למרות האידיאולוגיה שלנו שלא לפנות לבג"ץ, לא נקבל את המגיע לנו.

צבי הנדל: אני יודע שנוח לעשות מלחמות וכו', אבל השורה התחתונה בסוף תהיה בדיוק מה שכתבנו פה, אלא אם כן תגיעו איתנו להסכמה, שבמקום סעיף 5 נקבל בסעיף אחר כפול וכו'.

צבי הנדל: אני מציע שיפה שעה אחת קודם.

צבי הנדל: בכל פרמטר שלא נבדוק, היחס בוועדות החשובות בין קואליציה ואופוזיציה, בוודאי לא מאשש את האמירה שנאמרה בין ראשי המפלגות שמרכיבות את הקואליציה, שהאופוזיציה תשבור את הראש.

צבי הנדל: על פי בדיקה שלי, בוועדת הכספים יש ארבעה חברי כנסת מהאופוזיציה ו-13 חברי כנסת מהקואליציה.

צבי הנדל: זה אומר שלאופוזיציה אין שום דרך לפתור את הבעיה.

אופיר פינס-פז: זה לא נכון.

צבי הנדל: עם עבודה נכונה של בייגה שוחט, יהיו גם אנשי אופוזיציה שיהיו בקואליציה.

אופיר פינס-פז: היחס המעשי בוועדת הכספים כרגע הוא 10 לעומת 7.

בנימין אלון: אתה מדבר על מכסות.

בנימין אלון: היחס הוא 12 – 5.

אופיר פינס-פז: אני סופר את יהדות התורה כאופוזיציה.

צבי הנדל: גם אנחנו מוכנים שנקבל על חשבון האופוזיציה.

אליעזר כהן: נא לא לדון במשקפיים של אופוזיציה וקואליציה.

אליעזר כהן: אני מבקש לדון במשקפיים של מפתחות במתימטיקה.

מיכאל קליינר: אני רוצה להזכיר שלצד הבעיה הגדולה של האיחוד הלאומי, יש בעיה קטנה של חירות.

מיכאל קליינר: היום יש רק מפלגה אחת בכנסת שלא מיוצגת באף ועדה – וזאת חירות.

מיכאל קליינר: חבר הכנסת טיבי יושב בוועדת הפנים ובוועדת הכלכלה, חבר הכנסת בשארה אף הוא חבר בוועדה, ואילו אני לא יושב באף ועדה.

מיכאל קליינר: יושב ראש הכנסת אמר שהוא יוריד לי מהמשכורת אם אני לא אהיה חבר באף ועדה.

בנימין אלון: אני רוצה לקרוא לכם קטע קצר מפרוטוקול ישיבה של הוועדה המסדרת, שעל פי המסורת והנוהג תפקידה בעצם להגיע להבנות, ואלה אינם נושאים שמוכרעים בכפיפות ידיים.

בנימין אלון: אני מצטט: "אופיר פינס-פז: חבר הכנסת אלון, זה לא מדויק, יש מדדים, הם לא שרירותיים".

בנימין אלון: אני שואל: "יש מדדים לגבי יושבי ראש ועדות?

בנימין אלון: " אופיר פינס-פז: "בוודאי".

בנימין אלון: אני אומר: "אני אשמח לשמוע מה הם".

בנימין אלון: השר חיים רמון: "אין מדד חד משמעי ליושב ראש ועדה.

בנימין אלון: יש מדד קרוב, אבל ברור שאם יש סיעה של שמונה חברים או שישה חברים, לא יכול להיות שסיעה של שישה תקבל, וסיעה של שמונה חברים לא תקבל".

בנימין אלון: ואז יש המשך דיון.

אופיר פינס-פז: קיבלתם את הוועדה לטיפול בעובדים הזרים.

בנימין אלון: אני חושב שהדברים האלה צריכים לבוא בהסכמות, אבל הסכמות מחייבות התנהגות פיירית מצד כל הצדדים.

בנימין אלון: היום בכנסת היחס בין קואליציה לאופוזיציה הוא 52 ל-68.

בנימין אלון: היחס במכסות - כלומר לא משהו שאני נותן למישהו, אלא מה שקובעים בוועדה – בוועדת הכספים היחס בין קואליציה ואופוזיציה – ואופוזיציה היא כל אופוזיציה, ערבים, שינוי והכל – הוא 12 – 5.

בנימין אלון: אני לא מתכוון לכאלה שנותנים להם מכסות על חשבון סיעה מסוימת.

בנימין אלון: היחס בוועדת החוץ והביטחון הוא 12 – 5.

בנימין אלון: היחס בוועדת חוקה, חוק ומשפט הוא 11 – 6, כאשר היחס הכללי הוא 52 – 68.

בנימין אלון: אני יודע שהתקנון אומר שהדברים יחולקו בצורה סיעתית, שזה לא יהיה ממשלה שנייה, שיהיה ביטוי נכון של כל הדברים.

בנימין אלון: אין שום אדם שיכול להסביר לי בהיגיון מדוע מפלגות עם ארבעה חברי כנסת - ואני לא רוצה לפגוע באף אחת – כמו ישראל בעלייה, או כמו רע"ם ויהדות התורה שהם עם חמישה חברי כנסת ויש להן שני סגני יושב ראש.

אופיר פינס-פז: אתה לא מדייק.

אופיר פינס-פז: לסיעת יהדות התורה יש סגן אחד על חשבון ישראל אחת.

אופיר פינס-פז: אתה צריך להחליט איך אתה סופר – כשזה נוח לך אתה סופר כך וכשנוח לך אחרת, אתה סופר אחרת.

בנימין אלון: זה לא משנה, כי יש גם חלוקה כללית.

בנימין אלון: למפד"ל יש חמישה חברי כנסת וסגן יושב ראש אחד.

בנימין אלון: למרכז יש שישה חברי כנסת ויש לה סגן יושב ראש אחד.

בנימין אלון: ואילו לסיעה שיש לה שבעה חברי כנסת, לא יהיה לה סגן.

בנימין אלון: זה מסוג הדברים, שטענת הקיפוח כאן נשמעת.

בנימין אלון: גם בעניין של יושבי ראש ועדות, יש קיפוח.

אופיר פינס-פז: אתה מוכן לתת את הקרדיט, שאם הייתם מלכתחילה שבעה חברי כנסת, היה לכם סגן יושב ראש?

בנימין אלון: לא, ואני גם אסביר למה.

בנימין אלון: קרדיט אישי כן, אבל לא ארגוני.

סאלח טריף: כתבתם שמגיעים לכם 12 חברים בוועדות הקבועות, כאשר למעשה מגיעים לכם 11.

בנימין אלון: אנחנו מפסידים אחד בגלל 0.03%.

סאלח טריף: הבעיה היא באיזה ועדות תקבלו את החברות.

אופיר פינס-פז: אי אפשר לקפח אותם, כי זה על פי חוק.

בנימין אלון: חבר הכנסת אופיר פינס-פז שואל לגבי הקרדיט אם זה היה מלכתחילה.

בנימין אלון: בקטע הזה אני צריך את עזרתך, אדוני היושב ראש, ושל כל מי שהיה כאן.

בנימין אלון: אנחנו באנו ואמרנו, והכל מתועד, שזה לא הגיוני שהקואליציה והאופוזיציה יעשו כזאת חלוקה.

בנימין אלון: נוצרה כזאת חלוקה בגלל שהמדדים והרפים למיניהם גרמו לחלוקה הזאת.

בנימין אלון: קבעו שכל סיעה מהאופוזיציה שהיא בת ארבעה חברי כנסת – לא יהיה לה ייצוג.

בנימין אלון: שלושה חברי כנסת – אין ייצוג, וכו'.

בנימין אלון: כך נוצר מצב שהם יכלו פה ושם לפצות עם מכסות, אבל בטוטל של קואליציה-אופוזיציה לא היתה שום שקיפות למספרים האלה.

בנימין אלון: לכן ביקשנו בקשה רשמית לאיחוד, אבל אמרנו לנו שאנחנו לא יכולים לעשות את זה, כי זה עניינה של ועדת הכנסת וצריך לחכות שהוועדה המסדרת תגמור את עבודתה.

בנימין אלון: כשהוקמה ועדת הכנסת הגשנו מיד בקשה למיזוג טכני.

בנימין אלון: דחו אותנו ואמרו שאין אפשרות למיזוג טכני ושזה צריך להיות מיזוג ממש, כי אין לזה תקדים.

בנימין אלון: הגשנו בקשה, אבל אז התחילה הפרשה של חבר הכנסת קליינר ושלנו.

בנימין אלון: יושב ראש הוועדה ליווה את זה, מונה בורר וזה לקח זמן.

בנימין אלון: ברגע שהעניין הזה נגמר, הגענו לכאן מיידית.

אופיר פינס-פז: יש הבדל גדול אם הייתם סיעה של שבעה חברי כנסת מלכתחילה.

אופיר פינס-פז: אז ברור שאף אחד לא היה מקפח אתכם.

ראובן ריבלין: אני מציע שנשאל את היועץ המשפטי אם טענתו של חבר הכנסת פינס נכונה, ת.פ. של היושב ראש, שעבר זמנו בטל קורבנו, או שאפשר לעשות פריש-מיש מחדש.

סאלח טריף: לא טענתי שעבר זמנו בטל קורבנו.

ראובן ריבלין: צריך לשמוע את דעת היועץ המשפטי, כי אם הטענה נשמעת, היא נשמעת בכל מקום.

ראובן ריבלין: אם היא לא נשמעת – היא לא נשמעת.

בנימין אלון: אני מקבל את דבריו של אופיר פינס לגבי הקרדיט, לא התכוונתי לפגוע.

בנימין אלון: אני נותן את כל הקרדיט ברמה הזאת.

אופיר פינס-פז: ועדת הסמים הפכה להיות ועדה קבועה.

דוד לב: עדיין לא.

בנימין אלון: אני מבקש מהיועץ המשפטי שיאמר לנו את דעתו על הבקשות שלנו.

בנימין אלון: אני לא רוצה לזעזע מערכות, אבל אם אין ברירה וצריך לגעת בסרגל וברפים מתימטיים, ואין ברירה וצריך לקבוע עכשיו שהרף לוועדות יהיה 6 חברים ולא חמישה, כי כך אפשר להגיע ל-17, אז זה מה שצריך להיות, גם אם יפגעו מפלגות אחרות.

בנימין אלון: אני לא רוצה את זה.

בנימין אלון: הלוואי שנמנע מזה ויגיעו איתנו להבנה.

בנימין אלון: ביקשתי את זה, ניסיתי למצות את ההליכים האלה עד תום, פניתי כמה פעמים לאופיר פינס, פניתי ליושב ראש הוועדה, פניתי לשר רמון ולכל הגורמים, כדי למצות את ההליכים.

בנימין אלון: עשיתי את זה בשיחות בעל פה ובפגישות, כדי שנגיע לנוסח מוסכם, להבנות, וכדי שלא נזעזע את המערכת ולעשות reshuffle מיותר.

בנימין אלון: אבל כיוון שלא הצלחנו להגיע לזה, מכיוון שדחו אותנו בקש, הגענו בזכותו של היושב ראש, שקבע לנו – ואני מעריך אותו על כך – ישיבה היום.

סאלח טריף: אני מבקש מהיועץ המשפטי לומר לנו איך נוכל לפתור את הבעיה ומה אומר התקנון של הכנסת על כך.

ארבע רמות: על פי התקנון וגם על פי הנוהג והנוהל, ככל שאני מכיר בכל הכנסות שבהן הייתי נוכח, מאז הכנסת התשיעית - -

אליעזר כהן: אני בטוח שבכל כנסת התופעות האלה התרחשו.

סאלח טריף: לא היה מקרה של איחוד סיעות.

צבי ענבר: בתחילת כל כנסת, מעולם לא היתה מחלוקת, לפחות לא על נושא אחד.

צבי ענבר: על פי הוראות סעיף 9 (א) לתקנון: "הכנסת תחליט על הרכב הוועדות הקבועות, וחבריהן ייבחרו על ידי הכנסת לפי העיקרון של נציגות סיעתית".

צבי ענבר: סעיף 9 (ב) אומר: "נתפנה מקומו של חבר ועדה, יבוא במקומו חבר אחד שייבחר על ידי הכנסת לפי העיקרון של נציגות סיעתית".

צבי ענבר: זה פורש תמיד בצורה אריתמטית מדויקת.

אליעזר כהן: מה שחשוב מבחינתנו הוא הוועדות הקבועות.

צבי ענבר: סעיף 9 לתקנון מדבר על ועדות קבועות.

סאלח טריף: בתקנון אין חלוקה לוועדה מסוימת וכן הלאה.

צבי ענבר: היתה מוגשת לוועדה המסדרת טבלה ובה מספר המקומות הכללי שלה זכאית כל סיעה בוועדות הקבועות, כאשר ההחלטה של שיבוץ חברי הסיעות בוועדות, היתה החלטה של ועדת הכנסת, שהובאה כמובן למליאה להצבעה ולאישור.

צבי ענבר: בשעתו קבעו שוועדות מסוימות, רק מספר חברים מזערי, מסוים, מזכה בחברות בהן.

צבי ענבר: אנחנו מכירים את הנושא של ועדת החוץ והביטחון ואולי גם של ועדת הכספים.

צבי ענבר: לזה היתה גם הצדקה אריתמטית, לא רק הטענות שהועלו במישור הפוליטי.

צבי ענבר: ההצדקה האריתמטית אומרת שאם סיעה בת חמישה חברים, כמו לדוגמה הטבלה של תחילת כנסת זו, שבה נקבע שסיעה בת חמישה חברים זכאית לשמונה מקומות בוועדות.

צבי ענבר: שמונה מתוך שנים-עשר, פירושו של דבר שבארבע ועדות היא איננה זכאית.

צבי ענבר: עדיין יכולה ועדת הכנסת לקבוע שלא חובה שלסיעה בת חמישה חברים יינתנו מקומות בוועדה שהיא ועדה יותר חשובה.

צבי ענבר: כלומר, בין הוועדות עצמן, ועדה יותר חשובה או פחות חשובה, זה בהחלט נותר למשחק.

צבי ענבר: מה שלא כל כך נותר למשחק ובא לידי ביטוי בכנסת הזאת, היה עניין היחסיות בכל ועדה.

ראובן ריבלין: תמיד צריך שלקואליציה יהיה רוב.

צבי ענבר: אני לא מדבר על הנקודה הזאת, אלא על הטענה אם יש איזון.

צבי ענבר: כלומר, לא יכולים לתת לסיעה אחת בוועדה טובה ראשות ועדה וגם בוועדה אחרת.

צבי ענבר: האיזון צריך להיות על פני הדברים, גם אם בסופו של דבר ברור שעדיין נותר איזשהו משחק לתת לסיעות חזקות יותר או לסיעות שעשו הסכמים ביניהם, מקום יותר טוב.

צבי ענבר: בכל מקרה לא יכולה להיות הפרה של האיזון.

צבי ענבר: כך גם היה עד עכשיו.

אופיר פינס-פז: עוד לא היתה הפרה?

צבי ענבר: לא היתה הפרה.

סאלח טריף: אני מבקש מעוזרו של חבר הכנסת בני אלון לצאת מהישיבה.

סאלח טריף: (עוזרו של חבר הכנסת בנימין אלון הוצא מהישיבה משום שמכשיר הפלאפון שלו צלצל)

אופיר פינס-פז: אני ומאיר שטרית הצענו לתת שיקול דעת ליושב ראש הישיבה בעניין הוצאה מהישיבה בגלל צלצול פלאפון, אבל זה לא התקבל.

צבי ענבר: אם פעם אחת היושב ראש יפעיל שיקול דעת ויוותר למישהו, באותו רגע אין לו שום זכות להוציא מישהו אחר, כי אז יגידו איפה ואיפה.

צבי ענבר: בכנסות קודמות היו התפלגויות.

צבי ענבר: בדרך כלל ההתפלגויות האלה היו לקראת סוף תקופת כהונתה של הכנסת.

צבי ענבר: ראו למשל את הכנסת הארבע-עשרה – רוב ההתפלגויות היו בסופה, ב-90 הימים האחרונים, שהם התקופה המותרת.

צבי ענבר: 90 הימים האלה היו ימים שבעצם הכנסת היתה בפגרה ולמעשה אלה היו התפלגויות לצרכים אחרים.

צבי ענבר: לכן מה שקרה הוא שבפועל לא הועלתה על ידי הסיעות החדשות דרישה לקצוב להן מקומות בוועדות, גם מהסיבה שאמרתי וגם מתוך כך שסיעות האם, אם הן שיבצו חברי כנסת מסוימים בוועדות מסוימות, השאירו את המצב כמו שהיה.

צבי ענבר: לכן, הסוגיה לא הובאה להכרעה לא בפני ועדת הכנסת ולא בפני הכנסת, כמו הרבה דברים אחרים שמגיעים להסכמות.

צבי ענבר: אבל ברגע שסיעה מעלה את הנושא הזה בפני הוועדה ודורשת החלטה, אין מנוס לוועדה ולכנסת, אלא לפעול על פי התקנון.

צבי ענבר: ברגע שיש לכם את ההצעה המתוקנת, בהצעה מספר 554, של 196 מקומות ל-17 סיעות - -

עמיר פרץ: זה לא הוגן כלפי סיעה של שניים, כי אם הם יתפצלו יהיו להם ארבעה חברים.

צבי ענבר: סיעה של שניים איננה יכולה להתפלג, אלא אם כן היא מורכבת משתי מפלגות שהגישו לפני הבחירות ליושב ראש ועדת הבחירות המרכזית הודעה לפי סעיף 25.

צבי ענבר: כך עשתה סיעת בל"ד שהתפלגה לשניים.

עמיר פרץ: יכול להיות מצב שכל סיעה תירשם וכל חבר כנסת ירשום שם אחר, כדי ליצור מצב אקוטי.

צבי ענבר: זה לא מספיק, משום שברגע שכל חבר כנסת רושם שם אחר, הוא צריך קודם כל להקים מפלגה.

צבי ענבר: המפלגה צריכה להירשם אצל רשם המפלגות.

צבי ענבר: אתם חושבים שסיעה תתחיל להקים עשר מפלגות?

צבי ענבר: הרי כולנו יודעים איזה בלגאן יהיה מזה.

צבי ענבר: אבל כל עוד החוק נותן את האפשרות הזאת, זה לא ענייני.

צבי ענבר: אנחנו ברגע זה נמצאים במצב חוקי מסוים, שבו קיימות כדין 17 סיעות בכנסת.

צבי ענבר: הטבלה שמונחת לפניכם היא טבלה מדויקת מהבחינה האריתמטית.

צבי ענבר: כמובן שאם יש כאלה שנמצאים מתחת לרף המסוים, אז בגלל עיגול סכומים הם מרוויחים ויש כאלה שבגלל עיגול סכומים מפסידים.

צבי ענבר: אבל אין מה לעשות.

צבי ענבר: זה כמו אותו גוזל שנמצא 50 אמה מהקן, רגל אחת בתוך 50 אמה ורגל אחת מחוץ ל-50 אמה.

צבי ענבר: זאת באמת בעיה, אבל אם בכל זאת הוא נמצא טיפה מתחת ל-50 אמה, אז זהו זה, אף על פי שמבחינה מהותית זה קצת פחות, אבל בכל זאת כאן דין אחד וכאן דין שני.

בנימין אלון: מה דעתך על כך שהבסיס צריך להיות 12 הוועדות הקבועות?

צבי ענבר: קודם כל אנחנו עוסקים בוועדות הקבועות.

צבי ענבר: מה שצריך עכשיו הוא להגיע להסכמות ולהביא לאישור הכנסת טבלה חדשה שתהיה מבוססת הן על המספרים פה והן על איזון ככל האפשר בייצוג בוועדות החשובות יותר או החשובות פחות.

סאלח טריף: מה הדין על פי התקנון לנושא של יושב ראש ועדה, סגן יושב ראש וכו'?

אופיר פינס-פז: היועץ המשפטי אומר למעשה שכתוצאה מזה שיש היום איחוד סיעות, צריך לפתוח הכל מחדש.

אופיר פינס-פז: לדבריו זו כנראה פעם ראשונה בהיסטוריה של הכנסת שקורה שיש איחוד שגורם לפתיחת כל המשחק מחדש.

אופיר פינס-פז: כלומר, כתוצאה מזה שהתאחדו עכשיו שתי סיעות, צריך לפתוח את כל המפה של הרכב הוועדות מחדש, ולעשות מפה חדשה.

אופיר פינס-פז: זה תקדימי?

אופיר פינס-פז: היה פעם בכנסת ישראל שכתוצאה מאיחוד או פיצול של סיעות, נפתחה כל המפה של הוועדות במהלך הקדנציה?

עמיר פרץ: גם אם יפתחו את כל המפה לא יהיה שינוי.

עמיר פרץ: השינוי היחיד הוא יושב ראש ועדה וסגן יושב ראש הכנסת.

עמיר פרץ: אם תפתרו את זה, ייגמר הסיפור.

בנימין אלון: זה לא כך.

בנימין אלון: יצטרכו לקבוע רף חדש לשלושת הוועדות.

צבי ענבר: היו מקרים שבהם כתוצאה מהתפלגויות היה שינוי מקומי.

צבי ענבר: פריש-מיש טוטאלי, אני לא זוכר.

בנימין אלון: בהמשך לשאלה של חבר הכנסת אופיר פינס-פז.

בנימין אלון: למרות חוות הדעת שלך, אם מגיעים להבנות ולהסכמות, אין צורך בדבר הזה?

צבי ענבר: אם מגיעים להבנות ולהסכמות, אין לנו צורך בזה, מפני שאז אותה סיעה שדרשה את החלוקה מחדש, לא עומדת על דרישתה.

צבי ענבר: גם בעבר הושגו דברים בהסכמות ואיש לא כפה הר כגיגית.

צבי ענבר: לעניין יושב ראש ועדה – לעניין זה אין לנו בתקנון הנחיה כלשהי והכל מבוסס על נוהג ונוהל.

צבי ענבר: בקונגרס האמריקני, ברגע שיש למפלגה רוב, ראשות כל הוועדות בידיה.

צבי ענבר: לסיעת המיעוט אין לה אף יושב ראש ועדה.

צבי ענבר: את התיזה הזאת לא קיבלו אצלנו ובכנסת שלנו זה היה תמיד, על פי נוהג ונוהל, חלוקה בין הקואליציה לאופוזיציה.

אופיר פינס-פז: לאופוזיציה למשל יש הרבה יותר הצעות לסדר במליאה, בהסכמת הקואליציה.

אופיר פינס-פז: זה לא רק בקואליציה הזאת, אלא תמיד – לאופוזיציה יש יותר ייצוג בהצעות לסדר היום.

אופיר פינס-פז: זה מתוך הבנה.

ראובן ריבלין: זה לא בגלל הבנה.

ראובן ריבלין: חצי קואליציה בממשלה – שרים או סגני שרים, וגם לאחרים יש תפקידים.

אופיר פינס-פז: אני מדבר על מכסות.

אופיר פינס-פז: המכסה של חבר הכנסת באופוזיציה גדולה יותר משל חברים בקואליציה.

ראובן ריבלין: החוק קובע למשל שלשר או סגן שר אסור להגיש הצעות לסדר.

צבי ענבר: לגבי ראשות ועדות, הגיעו במשך השנים לכל מיני הסכמות.

צבי ענבר: כאן לא היתה יחסיות מלאה.

צבי ענבר: היתה איזושהי יחסיות, אבל לפעמים נתנו לאופוזיציה יותר ממה שמגיע לה, ובלבד לשמור על שלום בית ולהביא לידי כך שיהיה הסדר לגבי כל הנושאים.

צבי ענבר: בדרך כלל טיפלה בנושאים האלה הוועדה המסדרת.

צבי ענבר: היה נוהג ונוהל של הגעה להבנות והסכמות.

ראובן ריבלין: והיה ולא הגענו להבנות והסכמות, ייקוב הדין את ההר, או לא ייקוב?

צבי ענבר: אם אתה שואל אותי אם היה תקדים לזה – לא היה תקדים שהכנסת הכריעה.

מיכאל קליינר: בכנסת השתים-עשרה לא היו ועדות במשך שלושה חודשים, עד שלא הגיעו להסדר.

ראובן ריבלין: אם היועץ המשפטי יאמר שאם לא נגיע להבנות – בזוכרה את אשר אירע לדודה צ'טרלי - אז אנחנו נצטרך להגיע להבנה הרבה יותר מהר, מאשר אם הוא יאמר – אם לא תגיעו אז לא תגיעו.

צבי ענבר: נושא ראשות ועדה כל כולו הוא בידי ועדת הכנסת.

צבי ענבר: זה שרצו לשמור על פיקוח על של ראשי ועדות, אנחנו למדים מכך שלא נתנו לכל ועדה לבחור ביושב ראש לפי שיקול דעתה, כי אז יכול להיות שאם נניח בוועדת הכספים היה יושב ברונו, היו רוצים לבחור בו ליושב ראש ועדת הכספים.

צבי ענבר: אבל לא.

צבי ענבר: יכול להיות שוועדת הכנסת תגיד לוועדת הכספים שבגלל השיקולים של החלוקה הכללית, הם יבחרו דווקא את האיש שהכי פחות מבין בכספים.

צבי ענבר: זה מראה לנו שרצו תמונה כללית מסוימת.

אליעזר כהן: זה לא רק תיאורטי, אלא גם במעשה.

צבי ענבר: המסקנה מזה צריכה להיות שגם לגבי ראשות ועדות, צריך שתהיה יחסיות.

צבי ענבר: אבל מה שאנחנו לומדים מהעבר הוא, שבעניין הזה אופי היחסיות נקבע תמיד במשא ומתן ובהבנה בין הסיעות.

צבי ענבר: מה יהיה אם לא יגיעו לידי הבנה, אני לא יכול להגיד לכם כעת.

צבי ענבר: בסוף, אם יראו שלא מגיעים לידי הבנה - -

בנימין אלון: יכולה אז להישמע טענה של קיפוח.

צבי ענבר: יכולה להישמע טענה של קיפוח, אבל אני לא רוצה כרגע להגיד אם פה יש חובה.

צבי ענבר: החובה לגבי חלוקת המקומות בוועדות היא אריתמטית פשוטה.

צבי ענבר: בראשות ועדות זה כבר הרבה יותר בעייתי.

אליעזר כהן: אתה מודע לזה שיש היום סיעות של ארבעה חברי כנסת שיש להם יותר מהסיעה שלנו שהיא בת שבעה חברים?

אליעזר כהן: צריך לתת לזה תשובה.

סאלח טריף: אם יש להם מכוח זה שישראל אחת נתנה להם, אתה לא יכול להיכנס לזה.

סאלח טריף: זה שלישראל אחת יש סגן יושב ראש והיא נתנה את זה ליהדות התורה, זה לא בחשבון.

אליעזר כהן: אני מדבר על כל החלוקה בכנסת ולא רק בוועדה זו או אחרת.

אליעזר כהן: כל החלוקה אינה מאוזנת.

בנימין אלון: עד כמה שהבנתי, היועץ המשפטי מצדיק את הטענה הזאת.

אליעזר כהן: היועץ המשפטי מציג לנו מה החוק מציג, אבל אנחנו צריכים לדון בבעיה הפרקטית.

צבי ענבר: לגבי הבעיה הפרקטית, מוטב שלשלושת הנושאים האלה יגיעו קודם כל בהבנה.

צבי ענבר: אם לא מגיעים להבנה, אזי לגבי הוועדות, חד וחלק, יש לחתוך ולהביא הצעה מאוזנת.

צבי ענבר: לגבי ראשות הוועדות, כרגע אני לא רוצה עדיין לומר דברים באופן חד משמעי.

סאלח טריף: הוא לא עשה לו אימפיצ'מנט?

צבי ענבר: בשום אופן לא.

מיכאל קליינר: אבל בג"ץ אמר עליהם כמה מילים.

צבי ענבר: אכן בג"ץ אמר כמה מילים, ועם כל הכבוד לבג"ץ, שלא בצדק, מפני שאם יושב ראש ועדה מסרב להביא את עניין החלפתו לדיון בוועדה, אז אין לכנסת מנוס מלנהוג כפי שהיא נהגה.

בנימין אלון: אבל הכנסת רשאית למנות עוד סגן יושב ראש כנסת.

צבי ענבר: הכנסת רשאית למנות עוד סגן יושב ראש כנסת.

צבי ענבר: בזה אין ספק.

בנימין אלון: עם כל זה שהיה רצוי שיהיו מעט סגנים, האם כשיש סיעות של ארבעה או חמישה חברי כנסת, שיש להן סגן יושב ראש, ומפלגה של שבעה חברי כנסת שאין לה, שוב יכולה להישמע טענת הקיפוח?

צבי ענבר: נכון, יכולה להישמע טענת הקיפוח.

סאלח טריף: יש לי הצעה, כדי לנסות לפתור את העניין.

סאלח טריף: לפני שנעשה את כל הבלגאן של ה-reshuffle בוועדות, שיהיו דיונים על גבי דיונים שלא ייצא מהם כלום, מה גם שזה נראה לי לא מעשי - -

צבי הנדל: זה מאוד מעשי.

צבי הנדל: אין שום בעיה.

צבי הנדל: אין שום בעיה לעבור על הרשימות.

צבי הנדל: אני יודע שזו הנחיה של הקואליציה, אבל אני לא אוותר בעניין הזה.

צבי הנדל: קיבלתי דיווח מישיבת הקואליציה בה נאמר שהאופוזיציה תקצה לנו מקומות.

סאלח טריף: אני חושב שמן הראוי שהסיעה החדשה תהיה מיוצגת כראוי בארבעת הוועדות שאין לה בהן ייצוג: ועדת החוץ והביטחון, כספים, חוקה ופנים.

סאלח טריף: אני מציע שקודם כל נאייש בוועדות האלה חברים קבועים.

סאלח טריף: בוועדת החוץ והביטחון יהיה נציג לסיעה הזאת, במקום סיעת ש"ס.

סאלח טריף: בוועדת חוקה יהיה נציג במקום סיעת ישראל אחת.

סאלח טריף: בוועדת הפנים יהיה נציג במקום נציג של הליכוד.

סאלח טריף: בוועדת הכספים יש לי בעיה ואני רוצה שנוסיף בהוראת שעה חבר אחד לוועדת הכספים או שהיועץ המשפטי יגיד שסיעת יהדות התורה צריכה לוותר על מקום אחד לטובת הסיעה החדשה.

מיכאל קליינר: מה עם חירות?

אליעזר כהן: מדוע צריך להימנע מהדרישה שיהדות התורה תוותר על מקום אחד?

אופיר פינס-פז: כי יש לה מקום אחד.

סאלח טריף: לא מגיע לה לפי דין.

סאלח טריף: לפי המצב החדש לא מגיע לה.

סאלח טריף: זאת החלטה של ועדת הכנסת ולא של שיקולי אופוזיציה-קואליציה.

סאלח טריף: לסיעה החדשה מגיע לפני יהדות התורה.

אופיר פינס-פז: מדוע מגיע לסיעה החדשה ולא ליהדות התורה?

צבי הנדל: כי לנו יש שבעה חברי כנסת ולהם רק חמישה.

סאלח טריף: אם היועץ המשפטי יגיד שסיעה של חמישה חברי כנסת צריכה נציג בוועדת הכספים, אז אני אציע שבהוראת שעה יתווסף חבר לוועדת הכספים לטובת הסיעה החדשה.

סאלח טריף: אני לא רוצה לגעת כרגע בעניין של ממלאי המקום.

סאלח טריף: בנושא של יושב ראש ועדה, אין לי פתרון בעניין הזה ואין לי הצעה.

סאלח טריף: אי אפשר ליצור ועדה חדשה ולפי דעתי הוועדה לעניין העובדים הזרים בראשותו של יורי שטרן, מספיקה לצורך העניין.

סאלח טריף: בעניין סגן יושב ראש הכנסת – אני חושב שבושה שאנחנו נוסיף עוד אחד.

סאלח טריף: אני רוצה לפנות לסיעה קטנה, שיש לה שני סגנים, לוותר על אחד.

סאלח טריף: אני חושב שמן הדין והצדק יהיה שיוותרו על אחד.

סאלח טריף: אם לא יוותרו, נראה מה לעשות.

סאלח טריף: בנושא המיקום באולם המליאה וכו', אני מציע לא להיכנס לנושא הזה ולהתרכז רק בדברים החשובים.

צבי הנדל: זאת לא הבעיה.

בנימין אלון: אדוני היושב ראש, שמענו מהיועץ המשפטי את חוות דעתו.

בנימין אלון: אני חושב שיש לנו פה שני מסלולים וצריך לדעת במה הולכים.

בנימין אלון: אם הולכים על המסלול של סרגל ויושר וטענת קיפוח וצדק, אז צריך לעשות reshuffle מחודש.

בנימין אלון: עם כל האי נעימות צריך לדבר קודם כל על סגן יושב ראש הכנסת ויושב ראש ועדה, כמו ששמענו את הדברים.

בנימין אלון: רציתי למנוע את המסלול הזה, רציתי ללכת בדרך של הבנות, אבל לא נענו לנו, לא דיברו איתנו, למרות שניסינו ופנינו.

בנימין אלון: לא ייתכן עכשיו וכאן לשבת למסלול של הבנות ושיהדות התורה תעשה לי טובה ותוותר על סגן יושב ראש כנסת וכו'.

סאלח טריף: אני לא מדבר על טובות.

סאלח טריף: זה לא עניינך, זה ענייננו.

בנימין אלון: אם רוצים לעצור בנקודה זו את הישיבה וחברי הכנסת אופיר פינס ורובי ריבלין רוצים להגיע איתנו להבנות, נשב יחד עם היושב ראש ונעשה ישיבת הבנות ונגיע להבנות.

בנימין אלון: אם אפשר יהיה לוותר על יושב ראש ועדה וסגן יושב ראש כנסת ולקבל תמורתם דברים אחרים, ונגיע להבנות ולא נצטרך לעשות reshuffle - מה טוב.

בנימין אלון: אם לא – אני דווקא חושב שאם נגיע למסלול שצריך ללכת בו ביושר וצדק, בסופו של דבר יהיה בזה גם רווח לכולנו, כי כרגע המצב הוא בלתי נסבל.

בנימין אלון: כפי שאמרתי החלוקה בכנסת בין קואליציה ואופוזיציה היא 68 מול 52 והחלוקה בוועדות הכספים, חוץ וביטחון וחוקה הוא ביחס של 12 ל-5.

אופיר פינס-פז: זה לא נכון.

בנימין אלון: אני מדייק.

סאלח טריף: אני לא הייתי מעורב בחלוקה הזאת ואני מודיע כאן שאני לא הולך להתעסק בחלוקה הזאת.

סאלח טריף: אני לא הולך לבנות הכל מחדש.

סאלח טריף: אני חושב שאם יש טענות אופוזיציה-קואליציה, מן הראוי שלרובי ריבלין תהיה זכות לדבר על זה לפני בני אלון.

סאלח טריף: ליושב ראש הסיעה הגדולה ביותר באופוזיציה יש את הזכות לדבר על איזונים.

אופיר פינס-פז: רק מפתח סיעתי קובע.

צבי הנדל: אני בעד ללכת בדרך זו.

מיכאל קליינר: יש לי אפס מקומות ומגיע לי שני מקומות.

בנימין אלון: רציתי ללכת בדרך של הבנות ואני מעדיף את הדרך הזאת.

בנימין אלון: אם לא הולכים בדרך של הבנות אני בפירוש אראה בפרוטוקולים ואני לא אסכים שיזרקו את הליכוד, את יהדות התורה, אותי, את רע"ם ואת שינוי לריב בינינו, כשהם ניצלו את כל המציאות הקיימת של אופוזיציה שהיא לא מגובשת ויצרו מצב של יחס של 12 – 5 אופוזיציה-קואליציה מול יחס כללי בכנסת של 68 – 52.

בנימין אלון: אני לא אתן לאופוזיציה לריב עם עצמה ושאני אצטרך לריב עם יהדות התורה על הסגן שלהם, לריב עם רע"ם על המקום היחיד שיש לה בוועדות האלה או לריב עם הליכוד על זה שהם מיוצגים בצורה לא פרופורציונלית.

בנימין אלון: אז נגבש את האופוזיציה ונדרוש reshuffle כללי, אלא אם כן נגיע להבנות.

סאלח טריף: אני מוכן שנעשה ישיבת הבנות של ראשי חמש הסיעות הגדולות.

אופיר פינס-פז: אני בהחלט מוכן למצות את דרך ההבנות.

בנימין אלון: אבל צריך להיות איזשהו תאריך אחרון להגיע להבנות.

אופיר פינס-פז: עם כל הכבוד, אתה לא צריך לרדוף אחריי ואני לא צריך לרדוף אחריך.

אופיר פינס-פז: מסלול ההבנות הוא מסלול בלתי פורמלי, אבל הוא בכל מקרה מתכנס לוועדת הכנסת.

בנימין אלון: אתה אמרת שהיום נאשר הבנות שנגיע אליהן קודם.

אופיר פינס-פז: לא אמרתי את זה אף פעם.

אופיר פינס-פז: ישבנו כמה ראשי סיעות בקואליציה עם יושב ראש ועדת הכנסת, כדי ללמוד את העניין.

אופיר פינס-פז: אני בהחלט פתוח למצות את דרך ההבנות עם הסיעה המשותפת.

אופיר פינס-פז: אני חושב שיש להם כמה טענות צודקות וכמה טענות לא צודקות, אבל בוודאי שצריך למצות את העניין.

אופיר פינס-פז: אם נצליח – מה טוב, וועדת הכנסת תאשר את השינויים.

אופיר פינס-פז: אם לא נצליח – נצטרך לבוא לוועדה ועל פי עצת עורך דין ענבר, אנחנו נצטרך לחלק מחדש את המקומות בוועדות הכנסת, על פי המציאות החדשה.

אופיר פינס-פז: אני לא חושש מזה – חילקנו בפעם הקודמת ונחלק גם הפעם.

אופיר פינס-פז: אני לא מוטרד מזה, אני יודע בדיוק איך צריך לחלק, צבי ענבר אמר בדיוק מה צריך להיות, ואנחנו נעמוד בזה, כפי שעמדנו בזה בחלוקה בראשית הכנסת החמש-עשרה.

אופיר פינס-פז: זה שאתה, בני אלון, לא מאוהב במצב שקיים בוועדות, אני מבין אותך, אבל אין ספק שזה נעשה על פי הכללים והתקנון.

אופיר פינס-פז: אני בעד שנקבע ישיבה בנושא הזה, מבחינתי זה יכול להיות כבר ביום ראשון הקרוב, וננסה למצות את הנושא בהקדם ובצורה אינטנסיבית, כדי להגיע לפתרון.

מיכאל קליינר: היות שאתה מדבר על חמש הסיעות הגדולות, וזה כנראה לא כולל אותנו, אני מבקש להתייחס גם לייצוג שלי.

סאלח טריף: אני לא מתעלם מהעובדה שאין לך ייצוג בוועדות.

סאלח טריף: דרך אגב, אם הם יוותרו על ועדות נוספות, אתה תקבל.

מיכאל קליינר: הם לא צריכים לוותר.

סאלח טריף: אין פה מישהו שעושה טובה.

סאלח טריף: מגיע לכם בדין.

בנימין אלון: אנחנו למעשה מפסידים שלושה מקומות, ששניים מהם יקבל חבר הכנסת קליינר.

סאלח טריף: מכיוון שחבר הכנסת גפני נכנס עתה, אני רוצה להפנות את תשומת ליבו שההצעה המתגבשת היא שגם אתם תצטרכו לוותר על עודף חברות במספר ועדות.

משה גפני: איזה מקומות מיותרים יש לנו?

בנימין אלון: דרך אגב, זו הצעת היושב ראש ולא שלנו.

סאלח טריף: יש לכם שני סגני יושב ראש - -

משה גפני: דבר רק על הוועדות ולא על סגני יושב ראש.

סאלח טריף: אני מדבר על הכל.

סאלח טריף: יש לכם שני סגני יושב ראש, וזה מצב לא אמיתי.

סאלח טריף: אני מבקש שהעניין הזה ייבדק, כי אני לא יכול לקבל שלסיעה בגודל כזה יהיו שני סגני יושב ראש.

סאלח טריף: לכן אני מבקש שתבינו שאתם צריכים לוותר על סגן אחד.

סאלח טריף: היות שסיעת יהדות התורה היא בת חמישה חברי כנסת, אני חושב שמגיע להם חבר אחד בוועדת הכספים.

סאלח טריף: לא מעניין אותי שישראל אחת נתנה להם שני ממלאי מקום.

סאלח טריף: זה לא ענייני ואין לי בעיה עם זה.

סאלח טריף: הבעיה היחידה היא שלסיעה החדשה יש קדימות על יהדות התורה בוועדת הכספים.

סאלח טריף: אם יש ליהדות התורה מקום אחד בוועדת הכספים ויש בעיה, אז אנחנו נצטרך להוסיף בהוראת שעה מקום אחד לסיעה החדשה.

משה גפני: אז יהדות התורה תצטרך לוותר על המקום שלה בוועדת הכספים.

משה גפני: אבל במקרה כזה אנחנו עומדים באותה מידה כמו המפד"ל ולמפד"ל יש יושב ראש ועדת חינוך, מה שלנו אין שום ראשות ועדה.

משה גפני: אני מכיר את הנכסים שיש לנו ואני מציע שהם יהיו על השולחן.

משה גפני: ויתרנו על ראשות ועדת העבודה והרווחה, שאופיר פינס-פז וחיים רמון הציעו לנו כשהיתה החלוקה, אבל ויתרנו על זה.

משה גפני: תמורת זה הם נתנו לנו שני מקומות בוועדת הכספים.

צבי ענבר: אני מבקש להעיר לעניין ההבחנה בין ועדה כמו ועדת הכספים לבין ועדה רגילה.

צבי ענבר: מבחינתי כל הוועדות בנות אותו מספר חברים, יש להן אותה מידת חשיבות בדיוק.

צבי ענבר: כלומר, אם יש 15 חברים בוועדת הפנים ו-15 חברים בוועדה לקידום מעמד האישה ובוועדת המדע, מבחינה זו אם שמים מישהו בוועדה זו ולא בוועדה זו כרצונו, זה בכלל לא מעיד על פגיעה.

צבי ענבר: כל הוועדות של 15 חברים, מבחינתי הן בדיוק באותו מעמד.

צבי ענבר: ועדות הכספים, חוץ וביטחון, חוקה, חוק ומשפט, הן ברמה שונה, לא מפני שהן ועדות יותר חשובות, אלא מפני שיש בהן 17 חברים.

צבי ענבר: ברגע שיש בהן 17 חברים, פירושו של דבר שהמודד שלהן הוא קצת שונה ואז סיעה שיש לה יותר חברים, זכאית למקום בכל אחת מהוועדות האלה יותר מסיעה שיש בה פחות חברים.

צבי ענבר: לא בגלל זה שזה חשוב, אלא בגלל שיש בה יותר חברים.

בנימין אלון: מדובר בדבר שנמשך הרבה מאוד זמן.

בנימין אלון: מדוע שלא נשב לדון בנשוא הזה כבר היום?

אליעזר זנדברג: היות שנכנסתי עכשיו, אני מבקש לדעת אם דיברתם גם על ראשות ועדות.

אליעזר זנדברג: אני רוצה להעלות את הדברים האלה לדיון בסיעה שלי ולכן אני מבקש שיתקיים הדיון בנושא הזה כבר היום.

סאלח טריף: לא יתקיים היום דיון.

אליעזר זנדברג: יש פה בקשה של חבר הכנסת בני אלון.

סאלח טריף: זה לא קשור אליך.

אופיר פינס-פז: חבר הכנסת זנדברג צודק, כי אנחנו יכולים להגיע להבנה שפורז לא יהיה יושב ראש ועדת הכלכלה.

בנימין אלון: כל מה שהיה עד עכשיו היה סקירה של היועץ המשפטי וכו'.

בנימין אלון: דובר על שני מסלולים: מסלול אחד שאומר לעשות reshuffle כללי, דבר שיעשה זעזוע במערכת.

בנימין אלון: כדי למנוע את זה, אמרו שאולי אפשר להגיע להבנות, כמו שהגיעו תמיד, ואחרי כן להביא את זה לכאן.

סאלח טריף: נעשה reshuffle על הכל.

סאלח טריף: וכל מי שמתווכח ישלם.

סאלח טריף: יש לפני פורז גם אחרים שמגיע להם.

סאלח טריף: גם לפני המפד"ל יש אנשים שמגיע להם.

סאלח טריף: כוועדת כנסת שאחראים על העניין הזה – אם חמש ראשי הסיעות הגדולות יתכנסו ויחליטו שיש הבנה – מה טוב.

סאלח טריף: אם לא תהיה הבנה עד יום שני, נעשה reshuffle ונחליט ביום שני.

סאלח טריף: אני מודה לכל המשתתפים, הישיבה נעולה.

סאלח טריף: - - - - - - -